b'\n_START_ARTICLE_\nPalatul Molina\n_START_PARAGRAPH_\nPalatul Molina sau Palatul celor dou\xc4\x83 turnuri este o cas\xc4\x83 din Vene\xc8\x9bia \xc3\xaen care a tr\xc4\x83it poetul Francesco Petrarca (1304-1374), cunoscut\xc4\x83 de asemenea \xc8\x99i sub numele de "Casa Molina a celor dou\xc4\x83 turnuri". Cl\xc4\x83direa se afl\xc4\x83 pe Riva degli Schiavoni, la nr. 4145. Acolo a locuit \xc3\xaentre anii 1362-1367 faimosul poet italian, \xc3\xaempreun\xc4\x83 cu Francesca (fiica sa) \xc8\x99i cu so\xc8\x9bul ei Francescuolo da Brossano._NEWLINE_Ideea de a tr\xc4\x83i la Vene\xc8\x9bia i-a venit la Petrarca gra\xc8\x9bie admira\xc8\x9biei profunde pe care o nutrea pentru acest ora\xc8\x99. El considera existen\xc8\x9ba ora\xc8\x99ului ca fiind un miracol. Petrarca a avut mul\xc8\x9bi prieteni \xc3\xaen Vene\xc8\x9bia, \xc3\xaen special \xc3\xaen cancelaria ora\xc8\x99ului. Un foarte special prieten vene\xc8\x9bian de rang diplomatic a fost marele cancelar Benintendi de Ravagnani. El a contribuit la \xc3\xaenfiin\xc8\x9barea Bibliotecii Sf\xc3\xa2ntului Marcu din materialele provenite din biblioteca lui Petrarca, vizitele sale la Palatul Molina inspir\xc3\xa2ndu-i aceast\xc4\x83 idee.'